Aquest text parla sobre el tema Esoterisme?
Dolors Sans Osete (Vilafranca del Penedès) és una escultora de bèsties de foc i festes populars. Va estudiar a l'IES Eugeni d'Ors de Vilafranca del Penedès, i després acabat l'institut, als matins estudiava Filosofia i a la tarda-nit pintura i escultura a l'escola La Llar de Sant Sadurní d'Anoia, centre adscrit a l’escola Massana de Barcelona. Després de tres cursos, va deixar els estudis de filosofia i va entrar a la Facultat de Belles Arts de la Universitat de Barcelona (UB) on es va llicenciar l'any 1987. Fou durant els estudis de la llicenciatura que impartí tallers de capgrossos, pintura i també col·laboraria en el disseny d'elements escènics per grups de teatre i altres entitats. Fins a l'any 1987 en què s'inicià com a escultora d'elements de la festa popular començant amb les 30 Fil·loxeretes de Sant Sadurní, per dedicar-se professionalment des d'aleshores al disseny i construcció d’imatgeria festiva. És Mestre Artesà per la Generalitat de Catalunya, títol que rebé l'any 2016 al Palau de la Generalitat amb els Premis Nacionals d’Artesania, uns guardons que reconeixen l’excel·lència d’artesans, entitats i empreses del sector.
No.